Επτά μέρες με τη Μέριλιν

Το Επτά μέρες με τη Μέριλιν (αγγλικά: My Week with Marilyn) είναι βρετανικό βιογραφικό δράμα, παραγωγής 2011, σε σκηνοθεσία Σάιμον Κέρτις και σε σενάριο του Άντριαν Χότζις. Πρωταγωνιστούν οι Μισέλ Γουίλιαμς, Κένεθ Μπράνα, Έντι Ρέντμεϊν, Ντάγκρεϊ Σκοτ, Έμμα Γουάτσον και Τζούντι Ντεντς. Η ταινία είναι βασισμένη στα δύο βιβλία του Κόλιν Κλαρκ και απεικονίζει τα γυρίσματα της ταινίας Ο Πρίγκιπας και η Χορεύτρια (The Prince and the Showgirl, 1957), στην οποία πρωταγωνιστούσαν οι Μέριλιν Μονρόε και Λόρενς Ολίβιε. Εστιάζει στην εβδομάδα που πέρασε η Μονρόε στη Βρετανία με τον Κλαρκ, όταν ο σύζυγός της, Άρθουρ Μίλερ, έφυγε από τη χώρα.

Η ταινία κυκλοφόρησε στους κινηματογράφους στις 23 Νοεμβρίου 2011 στις Ηνωμένες Πολιτείες και στις 25 Νοεμβρίου 2011 στο Ηνωμένο Βασίλειο. Η Μισέλ Γουίλιαμς κέρδισε τη Χρυσή Σφαίρα Α' Γυναικείου Ρόλου και έλαβε υποψηφιότητα για Όσκαρ.

Πλοκή
Το καλοκαίρι του 1956, ο Κόλιν Κλαρκ δουλεύει ως βοηθός στα γυρίσματα της ταινίας Ο Πρίγκιπας και η Χορεύτρια (The Prince and the Showgirl), στην οποία πρωταγωνιστούν οι Λόρενς Ολίβιε και Μέριλιν Μονρόε, η οποία είναι στο μήνα του μέλιτος με το νέο της σύζυγο, το συγγραφέα Άρθουρ Μίλερ. Όταν ο Μίλερ φεύγει από τη Βρετανία, ο Κλαρκ συστήνει τη Μονρόε στη βρετανική ζωή και περνούν μία εβδομάδα μαζί, κατά τη διάρκεια της οποίας η Μέριλιν δραπετεύει από τη ρουτίνα του Χόλιγουντ και την πίεση της δουλειάς της.

Διανομή ρόλων
 Μισέλ Γουίλιαμς - Μέριλιν Μονρόε
 Κένεθ Μπράνα - Λόρενς Ολίβιε
 Έντι Ρέντμεϊν - Κόλιν Κλαρκ
 Τζούντι Ντεντς - Σίμπιλ Θορντάικ
 Έμμα Γουάτσον -Λούσι
 Ντάγκρεϊ Σκοτ - Άρθουρ Μίλερ
 Ντόμινικ Κούπερ - Μίλτον Γκριν
 Τζούλια Ορμόντ - Βίβιαν Λι
 Ντέρεκ Τζάκομπι - του Όουεν Μόρσχεντ
 Ζόε Γουάναμεϊκερ - Πόλα Στράσμπεργκ
 Ρίτσαρντ Κλίφορντ - Ρίτσαρντ Γουάτις
 Φίλιπ Τζάκσον - Ρότζερ Σμιθ

Παραγωγή
Ανάπτυξη
Η ταινία Επτά Μέρες με τη Μέριλιν είναι βασισμένη στα βιβλία του Κόλιν Χανκ "The Prince, The Showgirl and Me" και "My Week with Marilyn" τα οποία καταγράφουν το χρόνο που πέρασε στα γυρίσματα της ταινίας Ο Πρίγκιπας και η Χορεύτρια το 1957 και τις μέρες που πέρασε με τη Μονρόε. Αφού διάβασε τα δύο βιβλία το 2004, ο Σάιμον Κέρτις προσέγγισε τον παραγωγό Ντέιβιντ Πάρφιτ για τη δημιουργία ταινίας βασισμένη στα βιβλία αυτά. Ο Πάρφιτ είπε ότι η ιδέα αυτή άρεσε σε όλους, αλλά επειδή η Μονρόε είναι τόσο οικεία στον κόσμο, αναρωτήθηκαν τι έχει απομείνει να ειπωθεί. Ο Άντριαν Χότζις, που προσάρμοσε τα βιβλία και έγραψε το σενάριο, είπε: "Αν μου έλεγες ότι κάποια μέρα θα έγραφα μια ταινία για αυτήν, θα έμενα έκπληκτος, επειδή δεν θα ήξερα από που να αρχίσω". Οι Κέρτις και Πάρφιτ έπρεπε να περιμένουν δεκαοχτώ μήνες ώστε να αποκτήσουν τα δικαιώματα των βιβλίων και άλλουν έξι μήνες να γράψει ο Χότζις το σενάριο. Μόλις όλα τακτοποιήθηκαν ξεκίνησε η διαδικασία χρηματοδότησης της ταινίας και του κάστινγκ. Ο Κέρτις πήγε στον Χάρβεϊ Γουαϊνστάιν και του είπε την ιδέα του. Ο Γουαϊνστάιν είπε ότι είχε διαβάσει τα βιβλία, αλλά ποτέ δεν θεώρησε ότι μπορούσαν να γίνουν ταινία. Διάβασε το σενάριο του Χότζις, το οποίο περιέγραψε αρκετά καλό. Ο Γουαϊνστάιν δέχτηκε να χρηματοδοτήσει την ταινία καθώς ήθελε να συνεργαστεί ξανά με τη Μισέλ Γουίλιαμς, μετά το Blue Valentine (2010).

Επιλογή ηθοποιών

Τον Αύγουστο του 2009, δημοσιεύτηκε ότι η Σκάρλετ Τζοχάνσον ήταν η πρώτη επιλαχούσα να υποδυθεί τη Μονρόε στην ταινία. Οι Κέιτ Χάντσον, Έιμι Άνταμς και Μισέλ Γουίλιαμς θεωρούνταν επίσης υποψήφιες. Τρεις μήνες αργότερα, αποκαλύφθηκε ότι η Γουίλιαμς βρισκόταν σε διαπραγματεύσεις για το ρόλο. Το Νοέμβριο του 2011, ο Κέρτις αποκάλυψε ότι ήθελε τη Γουίλιαμς για το ρόλο και ήταν η μόνη ηθοποιός που συναντήθηκε με τους παραγωγούς. Η Γουίλιαμς δέχτηκε το ρόλο δύο χρόνια πριν η ταινία ξεκινήσει γυρίσματα. Η ηθοποιός ξόδεψε έξι μήνες διαβάζοντας βιογραφίες, ημερολόγια, γράμματα, ποιήματα και σημειώσεις της Μονρόε. Επίσης παρακολούθησε τις ταινίες της, πήρε βάρος και δούλεψε με χορογράφο ώστε να τη βοηθήσει να τελειοποιήσει το περπάτημα της Μονρόε.

Πάνω από σαράντα ηθοποιοί έκαναν δοκιμαστικό για το ρόλο του Κλαρκ. Το Σεπτέμβριο, ανακοινώθηκε ότι ο Έντι Ρέντμεϊν πήρε το ρόλο. Τον ίδιο μήνα ανακοινώθηκε και η συμμετοχή της Έμα Γουάτσον στο μικρό ρόλο της Λούσι. Ο Κένεθ Μπράνα ήταν σε διαπραγματεύσεις για ρόλο του Λόρενς Ολίβιε τον Ιούλιο του 2010 μετά την αποχώρηση του Ρέιφ Φάινς και λίγο καιρό μετά πήρε τελικά το ρόλο.

Box office
Με προϋπολογισμό 6,4 εκατομμύρια λίρες, το Επτά Μέρες με τη Μέριλιν έκανε άνοιγμα τριημέρου στη 12η θέση με 1,7 εκατομμύρια δολάρια. Στην Αμερική συνολικά απέφερε 14,6 εκατομμύρια δολάρια ενώ στον υπόλοιπο κόσμο 20,4 εκατομμύρια δολάρια. Παγκοσμίως συγκέντρωσε 35 εκατομμύρια δολάρια.

Βραβεία & Υποψηφιότητες
ΟργάνωσηΚατηγορίαΥποψήφιοςΑποτέλεσμαΠαραπομπήΌσκαρ  Α' Γυναικείου Ρόλου Μισέλ Γουίλιαμς  Β' Ανδρικού Ρόλου Κένεθ ΜπράναΧρυσές Σφαίρες  Καλύτερη Ταινία - Κωμωδία/Μιούζικαλ    Α' Γυναικείου Ρόλου - Κωμωδία/Μιούζικαλ Μισέλ Γουίλιαμς   Β' Ανδρικού Ρόλου Κένεθ Μπράνα  Screen Actors Guild Awards  Καλύτερη Γυναικεία Ερμηνεία σε Πρωταγωνιστικό Ρόλο  Μισέλ Γουίλιαμς   Καλύτερη Ανδρική Ερμηνεία σε Δευτεραγωνιστικό Ρόλο   Κένεθ Μπράνα   BAFTA Καλύτερη Βρετανική Ταινία     Α' Γυναικείου Ρόλου  Μισέλ Γουίλιαμς  Β' Ανδρικού Ρόλου Κένεθ Μπράνα  Β' Γυναικείου Ρόλου  Τζούντι Ντεντς Πρωτότυπο Σενάριο  Άμπι Μόργκαν   Σχεδιασμός Κοστουμιών  Τζιλ Τέιλορ  Μακιγιάζ & Κομμώσεις Τζένι Σίρκορ 

 Παραπομπές 

 Εξωτερικοί σύνδεσμοι 
 Επίσημη ιστοσελίδα




Κατηγορία:Βρετανικές ταινίες της δεκαετίας 2010
Κατηγορία:Ταινίες του 2011
Κατηγορία:Ταινίες παραγωγής The Weinstein Company
Κατηγορία:Ταινίες παραγωγής BBC Films
Κατηγορία:Βρετανικές δραματικές ταινίες
Κατηγορία:Αγγλόφωνες ταινίες
Κατηγορία:Ταινίες βασισμένες σε πολλά έργα
Κατηγορία:Ταινίες με μουσική σύνθεση Αλεξάντρ Ντεσπλά
Κατηγορία:Βρετανικές βιογραφικές ταινίες
Κατηγορία:Ταινίες με ηθοποιό που κέρδισε Χρυσή Σφαίρα Α΄ Γυναικείου Ρόλου (Κωμωδία ή Μιούζικαλ)